Here is a page extracted from Wikipedia that may contain CSS, HTML, and a lot of unformatted text.

Title: Constancia (Rumanía)
Content: Iste articl ye sobre una ciudat de Rumanía; t'atros usos, se veiga Constancia.

Constancia (en rumano Constanţa) ye un municipio y una d'as principals ciudatz de Rumanía y capital d'a provincia de Constancia a mas d'a mayor ciudat d'a Provincia historica de Dobrucha. Ye considerada como la ciudat mes antiga de Rumanía, fundada enta l'anyo 600 aC como colonia griega.

La suya población ye de 302.040 habitants (2009) en una superficie de 124.89 km², con una densidat de población de 2,418 hab/km². L'aria metropolitana de Constanţa ye segunda mes gran de Rumanía, nomás superata por la de Bucarest.

En a baixa Edat Meya bi habió presencia de comerciants chenoveses d'as colonias de Gazera, quedando-ne como testimonio d'esta presencia o Faro Chenovés.

Toponimia 
Lo primer nombre que tenió estió Tomis en griego antigo. En lo periodo romano fue rebaptizato como Constantiana, d'on provién l'actual toponimo rumano Constanţa. En diferents idiomas de la marina de la Mar Negra se troban exotoponimos referitos a esta ciudat a causa de la suya importancia. En griego actual ye Κωνστάντια u Konstantia, en bulgaro ye Кюстенджа u Kyustendzha, en turco ye Köstence. En castellano existe lo exotoponimo Constanza, de seguro que menos antigo que lo exotoponimo aragonés Constancia que trobamos en lo "Libro de los Emperadors" con enchaquia de la invasión rusa en Bulgaria y l'Imperio Bizantín en tiempos de Sviatoslav:

Vinclos externos 

Localidaz de Rumanía